Title: พระราชกฤษฎีกากำหนดเขตที่ดิน ในท้องที่ตำบลลุโบะยิไร อำเภอมายอ และตำบลพิเทน กิ่งอำเภอทุ่งยางแดง อำเภอมายอ จังหวัดปัตตานี ให้เป็นเขตปฏิรูปที่ดิน พ.ศ. 2536

พระราชกฤษฎีกา
กำหนดเขตที่ดิน
ในท้องที่ตำบลลุโบะยิไร อำเภอมายอ และตำบลพิเทน
กิ่งอำเภอทุ่งยางแดง
อำเภอมายอ จังหวัดปัตตานี ให้เป็นเขตปฏิรูปที่ดิน
พ.ศ.
๒๕๓๖

ภูมิพลอดุลยเดช
ป.ร.
ให้ไว้
ณ วันที่ ๑๑ ตุลาคม พ.ศ. ๒๕๓๖
เป็นปีที่
๔๘ ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรกำหนดเขตที่ดิน
ในท้องที่ตำบลลุโบะยิไร อำเภอมายอ และตำบลพิเทน กิ่งอำเภอทุ่งยางแดง อำเภอมายอ
จังหวัดปัตตานี ให้เป็นเขตปฏิรูปที่ดิน 

อาศัยอำนาจตามความในมาตรา ๑๗๕
ของรัฐธรรมนูญแห่งราชอาณาจักรไทย และมาตรา ๒๕ วรรคหนึ่ง
แห่งพระราชบัญญัติการปฏิรูปที่ดินเพื่อเกษตรกรรม พ.ศ. ๒๕๑๘
จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้

มาตรา ๑  พระราชกฤษฎีกานี้เรียกว่า พระราชกฤษฎีกากำหนดเขตที่ดินในท้องที่ตำบลลุโบะยิไร
อำเภอมายอ และตำบลพิเทน กิ่งอำเภอทุ่งยางแดง อำเภอมายอ จังหวัดปัตตานี
ให้เป็นเขตปฏิรูปที่ดิน พ.ศ. ๒๕๓๖

มาตรา ๒[๑] 
พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓  ให้ที่ดินในท้องที่ตำบลลุโบะยิไร
อำเภอมายอ และตำบลพิเทน กิ่งอำเภอทุ่งยางแดง อำเภอมายอ จังหวัดปัตตานี
ในเขตป่าสงวนแห่งชาติ ป่าเขายีโต๊ะและป่าเทือกเขาเปาะยานิ บางส่วน
ภายในแนวเขตตามแผนที่ท้ายพระราชกฤษฎีกานี้ เป็นเขตปฏิรูปที่ดิน

มาตรา ๔  ให้รัฐมนตรีว่าการกระทรวงการคลัง
รัฐมนตรีว่าการกระทรวงเกษตรและสหกรณ์และรัฐมนตรีว่าการกระทรวงมหาดไทยรักษาการตามพระราชกฤษฎีกานี้

ผู้รับสนองพระบรมราชโองการ
ชวน  หลีกภัย
นายกรัฐมนตรี

[เอกสารแนบท้าย]

๑. แผนที่ท้ายพระราชกฤษฎีกากำหนดเขตที่ดิน
ในท้องที่ตำบลลุโบะยิไร อำเภอมายอ และตำบลพิเทน กิ่งอำเภอทุ่งยางแดง อำเภอมายอ
จังหวัดปัตตานี ให้เป็นเขตปฏิรูปที่ดิน พ.ศ. ๒๕๓๖

(ดูข้อมูลจากภาพกฎหมาย)

หมายเหตุ
:- เหตุผลในการประกาศใช้พระราชกฤษฎีกาฉบับนี้ คือ เนื่องจากในท้องที่ตำบลลุโบะยิไร
อำเภอมายอ และตำบลพิเทน กิ่งอำเภอทุ่งยางแดง อำเภอมายอ จังหวัดปัตตานี
มีเกษตรกรผู้ไม่มีที่ดินประกอบเกษตรกรรมเป็นของตนเอง
หรือมีที่ดินเล็กน้อยไม่เพียงพอแก่การครองชีพ
หรือต้องเช่าที่ดินของผู้อื่นประกอบเกษตรกรรมอยู่เป็นจำนวนมาก
และโดยที่คณะรัฐมนตรีมีมติให้ดำเนินการปฏิรูปที่ดินเพื่อเกษตรกรรมในที่ดินเขตป่าสงวนแห่งชาติ
ป่าเขายีโต๊ะและป่าเทือกเขาเปาะยานิ ในส่วนที่มีสภาพเป็นป่าเสื่อมโทรมแล้ว
สมควรกำหนดเขตที่ดินในท้องที่ดังกล่าวให้เป็นเขตปฏิรูปที่ดิน  จึงจำเป็นต้องตราพระราชกฤษฎีกานี้

ศิรวัชร์/จัดทำ
๒๐
มิถุนายน ๒๕๖๐

[๑]
ราชกิจจานุเบกษา เล่ม ๑๑๐/ตอนที่ ๑๗๖/ฉบับพิเศษ หน้า ๑๖/๑ พฤศจิกายน ๒๕๓๖